समाजसेवा से बड़ा संसार में कोई कार्य नहीं है: मित्तल
पीसीएसडीसीनियर सेकंडरी स्कूल की राष्ट्रीय स्वयं सेवक इकाई द्वारा सात दिवसीय कैंप की शुरुआत हुई। इसमें प्राचार्य अशोक मित्तल बतौर मुख्य अतिथि पहुंचे। मित्तल ने स्वयं सेवकों को संबोधित करते हुए कहा कि आप सभी छात्र सौभाग्यशाली है, क्योंकि आपको एनएसएस के माध्यम से सामाजिक कार्य करने का अवसर मिला है। आप कैंप के दौरान सभी गतिविधियों में बढ़-चढ़कर भाग लें और एक अच्छे सामाजिक कर्ता का जज्बा कायम करे। समाज सेवा से बड़ी कोई सेवा नहीं है। आप भविष्य में जरूरत मंद लोगों की सहायता करने का संकल्प ले। तत्पश्चात बेटी-बचाओ, बेटी-पढ़ाओ अभियान पर एक रैली निकाली गई, जिसके माध्यम से शहर के लोगों को बेटी-बचाओ, बेटी-पढ़ाओ अभियान बारे जागरूक किया गया। रैली की शुरुआत महावीर सिंह प्राचार्य अशोक मित्तल ने नारियल फोड़कर हरी झंडी दिखाकर किया। कार्यक्रम में एनएसएस इंचार्ज विजेंद्र वर्मा, मोहन लाल बंसल, राजबीर सिंह, धर्मवीर सिंह, प्रकाश चंद बंसल, सुमन कांत शर्मा, हर्षित सोनी, सहित अन्य अध्यापक छात्र उपस्थित रहे।
पीसीएसडी स्कूल के बच्चों की जागरूकता रैली को रवाना करते प्राचार्य मुख्य अतिथि।
awa_Deva hin_Deva hin_Deva